התוכנית "תיק תקשורת" מה-3.7.2008: האם היה ראוי לשדר את תמונות חיסול המחבל מפיגוע הטרקטור בירושלים? | על הדיווחים בתקשורת סביב המתקפה - שתבוא או לא - של ישראל על איראן | יאיר גרבוז על הכשלים והמחדלים של מחלקי העיתונים, שירות המנויים והמחלקה המסחרית של "הארץ"
 חיים זיסוביץ משוחח עם צביקה גולדברג, עורך מהדורת החדשות "מבט" של הערוץ הראשון, הסובר שתמונות חיסול המחבל בפיגוע הטרקטור בירושלים הן תמונות שאי-אפשר שלא לשדר, ועם שיר זיו, מבקרת הטלוויזיה של העיתון "ישראל היום", המתלוננת על שידורן של תמונות מעין אלו.  בעקבות גל הפרסומים השונים הקשורים להכנות למתקפה על איראן, האם מדובר בפרסומים מוגזמים וסנסציוניים, או אולי העיתונות הישראלית נותנת יד לקמפיין של ממשלת ישראל, שנועד לאיים על איראן? ואולי מדובר, פשוט, בבלגן ישראלי טיפוסי? חיים זיסוביץ משוחח עם ד"ר רונן ברגמן מ"ידיעות אחרונות", יוסי מלמן מ"הארץ" וד"ר חגי רם, היסטוריון של המזרח התיכון.  יאיר גרבוז על הכשלים והמחדלים של מחלקי העיתונים, שירות המנויים והמחלקה המסחרית של "הארץ".  חיים זיסוביץ על הערה מיותרת של אפרת רייטן, מגישת תוכנית בוקר.